paragraph_text: Gustav Matković (Subotica, 22. rujna 1922. – 25. srpnja 1990.) je bio bački hrvatski slikar, dizajner, scenograf. U rodnom gradu pohađa osnovnu i srednju školu. Slikati je počeo kad se kao nadareni polaznik svojedobno glasovitog Kursa figuralnog crtanja. Kako navodi Milovan Miković, «Gustav Matković nastupio je na više zajedničkih izložbi, a prvi puta se njegovo ime spominje na izložbi polaznika Kursa figuralnog crtanja, 1. lipnja 1949. godine. U jednom napisu objavljenom u jesen 1949. godine među mnogim uspjelim radovima posebno se ističe slika G. Matkovića Dvorište Hrvatskog narodnog kazališta. Na porijedlog stručnog žirija Saveza kulturno-prosvjetnih društava autor ovog rada, kao prvonagrađeni dobiva 4.000 dinara. Na ta način Gustav Matković postaje prvi dobitnik prve likovne nagrade u poratnoj Subotici».